પીએમ મોદીને જ્યારે પૂછવામાં આવ્યુ કે ગઠબંધનની રાજનીતિ મામલે વિપક્ષ ભાજપથી એક ડગલુ આગળ દેખાઈ રહ્યુ છે તો પીએમ મોદીએ કહ્યુ કે દેશે સમજવુ પડશે કે કોંગ્રેસ માટે ગઠબંધનનો અર્થ શું છે. 1998 માં સોનિયા ગાંધીએ ગઠબંધનની રાજનીતિની સામે એક પક્ષના શાસન પર જોર આપ્યુ હતુ. કોંગ્રેસ આજે પણ પોતાના અસ્તિત્વની લડાઈ લડી રહ્યુ છે અને આ માત્ર એટલા માટે સંભવ બન્યુ કારણકે દેશની જનતાએ તેમને રિજેક્ટ કરી દીધી છે. આજે કોંગ્રેસ એક ક્ષેત્રીય દળ જેવી બની ગઈ છે. તેમની પાસે માત્ર 3 રાજ્ય છે અને દિલ્હી, સિક્કિમ ઉપરાંત આંધ્રપ્રદેશમાં કોઈ પકડ નથી. યુપી, બિહારમાં તેમની સ્થિતિ બધાને ખબર છે. દેશની જનતાને કોંગ્રેસ વિશે ખબર છે. કોંગ્રેસે ચૌધરી ચરણસિંહ, એચડી દેવગૌડાથી માંડીને ચંદ્રશેખર સુધી બધાને અપમાનિત કરવાનું કામ કર્યુ છે.